Ìbéèrè: Ewu wo ló wà nínú lílo oògùn apakòkòrò àrùn fún ọwọ́ tó ní èròjà methanol (ọtí igi) tàbí 1-propanol nínú?
Ìdáhùn: Fífi èròjà mẹ́tánọ́ọ̀lù ṣara lóore lè mú kí àárẹ̀ máa ṣe èèyàn, kó máa da èébì, kó máa dá ẹ̀fọ́rí, kó máà ríran dáadáa, kó máà ríran mọ́ títí láé, kó máa ní àrùn ẹ̀gbà, kó máa dákú, kó máa ṣàkóbá fún ètò iṣan ara rẹ̀ títí láé tàbí kó tiẹ̀ yọrí sí ikú pàápàá. Bó tilẹ̀ jẹ́ pé àwọn èèyàn tó ń lo àwọn nǹkan wọ̀nyí lórí ọwọ́ wọn lè kó àrùn methanol, àwọn ọmọ kéékèèké tí wọ́n ń gbé àwọn nǹkan wọ̀nyí mì láìronú àti àwọn ọ̀dọ́langba àtàwọn àgbàlagbà tí wọ́n ń mu àwọn nǹkan wọ̀nyí láti fi rọ́pò ọtí (ethanol) ló wà nínú ewu jù lọ.  Lílo tàbí mímu ohun èlò ìfọ̀fọ̀ ọwọ́ tí ó ní 1-propanol lè yọrí sí kí èémí àti ìlù ọkàn dín kù, láàrín àwọn àmì mìíràn tó le koko, ó sì lè yọrí sí ikú. Oògùn apakòkòrò ọwọ tí ó ní èròjà 1-propanol lè mú awọ ara rẹ wú (tàbí ojú rẹ, bí ó bá fara hàn). Bó tilẹ̀ jẹ́ pé kì í sábà ṣẹlẹ̀, àwọn èèyàn kan ti sọ pé ó máa ń mú kí ara wọn gbóná. Mọ̀ síwájú sí i nípa methanol àti 1-propanol.